**Nikita Vasiljevitš Pivtsakin** (ven. Никита Васильевич Пивца́кин; s. 23. heinäkuuta 1991 Omsk, Venäjän SFNT, Neuvostoliitto) on venäläinen jääkiekkopuolustaja, joka edustaa KHL-seura HK Sotšia.

Ura
---

### Seuraura

Pivtsakin on Avangard Omskin kasvatti. Hän debytoi miesten peleissä kaudella 2008–2009, jonka Pivtsakin pelasi suurimmaksi osaksi Venäjän kolmanneksi korkeimmalla sarjatasolla Pervaja Ligassa Avangardin kakkosjoukkueessa. Hän debytoi kauden aikana myös KHL:ssä, jossa Pivtsakin pelasi ensimmäisen ja kauden ainoaksi jääneen ottelunsa vain 17-vuotiaana 29. marraskuuta 2008 Amur Habarovskia vastaan. Hän sai ottelussa jääaikaa 4.04 minuuttia. QMJHL-joukkue Cape Breton Screaming Eagles varasi Pivtsakinin 49. pelaajana CHL:n varaustilaisuudessa 2009, mutta hän päätti jatkaa kaudella 2009–2010 kuitenkin Avangardin organisaatiossa. Pivtsakin pelasi kaudella 2009–2010 KHL:ssä 19 runkosarjaottelua ilman tehopisteitä. Hän pelasi osan kaudestaan myös Venäjän nuorten sarja MHL:n Omskije Jastrebyssa.

Kaudella 2010–2011 Pivtsakin pelasi KHL:ssä 32 runkosarjaottelua tehden viisi syöttöpistettä ja 11 playoff-ottelua tehden yhden maalin. Hän teki KHL-uransa avausmaalin kolmannessa puolivälieräottelussa 13. maaliskuuta 2011 vieraissa Metallurg Magnitogorskia vastaan. Kaudella 2011–2012 Pivtsakin teki KHL:ssä 43 runkosarjaottelussa tehot 1+5=6 ja 15 playoff-ottelussa tehot 3+1=4. Hänen playoff-maaleistaan kaksi olivat Avangard Omskin voittomaaleja. Pivtsakin eteni joukkueen kanssa aina Gagarin Cup -finaaleihin saakka, mutta mestaruuden vei lopulta kuitenkin OHK Dinamo Moskova otteluvoitoin 4–3. Kaudella 2012–2013 hänen teholukeman +20 oli Avangardin toiseksi paras Aleksandr Frolovin jälkeen. Kaudella 2013–2014 Pivtsakin voitti tehoilla 5+4=9 Nadežda Cupin puolustajien pistepörssin. Turnaus päättyi Avangardin voittoon ja Pivtsakin valittiin sen parhaaksi puolustajaksi.

Pivtsakin ei pelannut alkukaudella 2015–2016 otteluakaan Avangard Omskissa, kunnes lokakuussa 2015 seura kauppasi hänet TsSKA Moskovaan rahallista korvausta vastaan. Pivtsakin eteni joukkueen kanssa Gagarin Cup -finaaleihin, mutta mestaruuden vei kuitenkin Metallurg Magnitogorsk otteluvoitoin 4–3. Kaudella 2017–2018 hän ehti pelata TsSKA:ssa vain kaksi ottelua, kunnes elokuun 2017 lopulla Pivtsakin siirtyi Metallurg Magnitogorskiin. Hän teki KHL:n yhden kauden piste-ennätyksensä tehoilla 9+12=21, joilla Pivtsakin oli joukkueen tehokkain puolustaja.

Kesäkuussa 2018 Metallurg Magnitogorsk kauppasi Pivtsakinin takaisin kasvattajaseuraansa Avangard Omskiin vaihdossa hyökkääjä Pavel Varfolomejeviin. Hän eteni joukkueen kanssa Gagarin Cup -finaaleihin, jotka vei lopulta kuitenkin TsSKA Moskova otteluvoitoin 4–0. Kesken kauden 2019–2020, joulukuussa 2019 Pivtsakin palasi loppukauden kattavalla sopimuksella taas Metallurgiin. Syyskuussa 2020 hän siirtyi try-outille Spartak Moskovaan. Viisi päivää myöhemmin Pivtsakin sai joukkueeseen loppukauden 2020–2021 kattavan jatkosopimuksen.

Kaudeksi 2021–2022 Pivtsakin siirtyi vuoden mittaisella sopimuksella Amur Habarovskiin. KHL:n runkosarjan ja näin ollen Amurin kauden päätyttyä ennenaikaisesti hän siirtyi helmikuussa 2022 loppukauden kattavalla sopimuksella SM-liigajoukkue Kalevan Palloon. Seuran urheilutoimenjohtaja Anssi Laineen mukaan Pivtsakinin hankinnalle tuli tarve, kun Jesper Mattila ja Kim Nousiainen joutuivat sivuun.

Pivtsakin palasi kaudeksi 2022–2023 KHL:ään ja siirtyi vuoden mittaisella sopimuksella HK Sotšiin.

### Maajoukkueura

Pivtsakin pelasi alle 20-vuotiaiden MM-kilpailuissa vuosina 2010 ja 2011, joista jälkimmäinen turnaus päättyi maailmanmestaruuteen. Hän pelasi myös alle 18-vuotiaiden MM-kilpailuissa vuonna 2009, jolloin Pivtsakin voitti hopeaa. Hän jakoi Venäjän sisäisen tehotilaston voiton Andrei Sergejevin kanssa lukemalla +8. Pivtsakin valittiin Norjaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Pivtsakin pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti hopeaa. Pivtsakin pelasi samana vuonna myös World U-17 Hockey Challengessa ja World Junior A Challengessa.

Venäjän A-maajoukkueessa Pivtsakin on pelannut kahdeksan ottelua ilman tehopisteitä. Hän teki A-maajoukkuedebyyttinsä vain 19-vuotiaana Euro Hockey Challengessa 1. huhtikuuta 2011 Smolenskissa Valko-Venäjää vastaan. Pivtsakin merkittiin Venäjän nelospuolustajapariin Jakov Rylovin viereen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Avangard Omsk | KHL | 1 | 0 | 0 | 0 | 0 | – | – | – | – | – | U18 | 7 | 0 | 1 | 1 | 10 |
|  | Avangard Omsk-2 | RUS-3 | 29 | 4 | 3 | 7 | 45 | – | – | – | – | – |
| 2009–2010 | Avangard Omsk | KHL | 19 | 0 | 0 | 0 | 2 | – | – | – | – | – | JMM | 6 | 0 | 1 | 1 | 2 |
|  | Omskije Jastreby | MHL | 4 | 0 | 0 | 0 | 0 | 6 | 1 | 1 | 2 | 6 |
| 2010–2011 | Avangard Omsk | KHL | 32 | 0 | 5 | 5 | 20 | 11 | 1 | 0 | 1 | 2 | JMM | 7 | 0 | 1 | 1 | 2 |
|  | Omskije Jastreby | MHL | 4 | 1 | 2 | 3 | 6 | – | – | – | – | – |
| 2011–2012 | Avangard Omsk | KHL | 43 | 1 | 5 | 6 | 30 | 15 | 3 | 1 | 4 | 2 |
|  | Omskije Jastreby | MHL | 8 | 0 | 3 | 3 | 6 | – | – | – | – | – |
| 2012–2013 | Avangard Omsk | KHL | 52 | 2 | 8 | 10 | 33 | 12 | 0 | 1 | 1 | 10 |
| 2013–2014 | Avangard Omsk | KHL | 54 | 2 | 8 | 10 | 28 | – | – | – | – | – |
| 2014–2015 | Avangard Omsk | KHL | 51 | 4 | 9 | 13 | 12 | – | – | – | – | – |
| 2015–2016 | TsSKA Moskova | KHL | 20 | 0 | 1 | 1 | 27 | 14 | 0 | 2 | 2 | 4 |
| 2016–2017 | TsSKA Moskova | KHL | 41 | 4 | 8 | 12 | 27 | 4 | 0 | 0 | 0 | 0 |
| 2017–2018 | TsSKA Moskova | KHL | 2 | 0 | 0 | 0 | 0 | – | – | – | – | – |
|  | Metallurg Magnitogorsk | KHL | 45 | 9 | 12 | 21 | 26 | 11 | 0 | 0 | 0 | 4 |
| 2018–2019 | Avangard Omsk | KHL | 38 | 4 | 3 | 7 | 29 | 19 | 1 | 2 | 3 | 0 |
| 2019–2020 | Avangard Omsk | KHL | 22 | 1 | 2 | 3 | 29 | – | – | – | – | – |
|  | Metallurg Magnitogorsk | KHL | 16 | 1 | 4 | 5 | 8 | 4 | 0 | 3 | 3 | 0 |
| 2020–2021 | Spartak Moskova | KHL | 29 | 2 | 0 | 2 | 22 | – | – | – | – | – |
| 2021–2022 | Amur Habarovsk | KHL | 30 | 1 | 1 | 2 | 11 | – | – | – | – | – |
|  | KalPa | SM-liiga | 16 | 1 | 3 | 4 | 25 | – | – | – | – | – |
| 14 kautta | yhteensä | KHL | 495 | 31 | 66 | 97 | 304 | 90 | 5 | 9 | 14 | 22 |
| 1 kausi | yhteensä | SM-liiga | 16 | 1 | 3 | 4 | 25 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nikita Pivtsakin**.
* Nikita Pivtsakin The Internet Hockey Databasessa (englanniksi)
* Nikita Pivtsakin Eurohockey-sivustolla (englanniksi)
* Nikita Pivtsakin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Nikita Pivtsakin *Elite Prospects*. Everysport Media Group AB.  (englanniksi)
2. ↑  Game summary: Avangard - Amur *en.khl.ru*.  29.11.2008. KHL. Viitattu 8.3.2022. (englanniksi)
3. ↑  Game summary: Metallurg Mg - Avangard *en.khl.ru*.  13.3.2011. KHL. Viitattu 8.3.2022. (englanniksi)
4. ↑  Players - Pivtsakin Nikita *en.khl.ru*. KHL. Viitattu 8.3.2022. (englanniksi)
5. ↑  Elite Prospects - Avangard Omsk *eliteprospects.com*. Everysport Media Group AB. Viitattu 8.3.2022. (englanniksi)
6. ↑  Verbanov, Denis: Никита Пивцакин стал игроком ЦСКА *sports.ru*.  14.10.2015. ООО "Спортс.ру". Viitattu 8.3.2022. (venäjäksi)
7. ↑  HCMETALLURG Twitterissä *twitter.com*.  31.8.2017. ХК «Металлург» (Магнитогорск). Viitattu 8.3.2022. (venäjäksi)
8. ↑  Elite Prospects - Metallurg Magnitogorsk *eliteprospects.com*. Everysport Media Group AB. Viitattu 8.3.2022. (englanniksi)
9. ↑  Seren Rosso, Alessandro: June 8-9 Transfers *en.khl.ru*.  9.7.2018. KHL. Viitattu 8.3.2022. (englanniksi)
10. ↑  СОСТАВ «МЕТАЛЛУРГА» ПОПОЛНИЛ НИКИТА ПИВЦАКИН *metallurg.ru*.  23.12.2019. ХК «Металлург» (Магнитогорск). Viitattu 8.3.2022. (venäjäksi)
11. ↑  ПРОБНЫЙ КОНТРАКТ НИКИТЫ ПИВЦАКИНА *spartak.ru*.  25.9.2020. ХК «Спартак» Москва. Viitattu 8.3.2022. (venäjäksi)
12. ↑  КОНТРАКТ НИКИТЫ ПИВЦАКИНА *spartak.ru*.  30.9.2020. ХК «Спартак» Москва. Viitattu 8.3.2022. (venäjäksi)
13. ↑  Первый новобранец *hcamur.ru*.  5.5.2021. "Хоккейного Клуба Амур". Viitattu 8.3.2022. (venäjäksi)
14. ↑  KHL-pelaajien vyöry Liigaan jatkuu − KalPa nappasi kokeneen Nikita Pivtsakinin *Jatkoaika.com*.  12.2.2022. Jatkoaika r.y. Viitattu 7.3.2022.
15. ↑  Прохоркин вернулся в СКА, Ларионов возглавит «Торпедо». Открытие рынка *khl.ru*.  1.5.2022. KHL. Viitattu 2.5.2022. (venäjäksi)
16. ↑  Elite Prospects - Russia U18 *eliteprospects.com*. Everysport Media Group AB. Viitattu 8.3.2022. (englanniksi)
17. ↑  Best Players per game (pdf) *stats.iihf.com*.  20.4.2009. IIHF. Viitattu 8.3.2022. (englanniksi)
18. ↑  IHLC Results – 🇷🇺 Russia 3-2 Belarus 🇧🇾 (SO) – 01 Apr 2011 *theihlc.com*.  1.4.2011. International Hockey Lineal Championship. Viitattu 8.3.2022. (englanniksi)